
PARTEA OFICIALĂ 
e) 
No. 1834/1938. 


+ NECROLOG. 


Cu multă durere comunicăm Veneratului Cler, 
că preotul diecezan On. Liviu Fogaș, parohul bisericii 
române-unite si. loan Botezătorul din Detroit-Mich, 
(America) în ziua de 24 Martie crt. a adormit în 
Domnul în anul al 50-lea al vieții, al 27-lea al preo- 
ției și al I2-lea al păstorirei sale în America, 

Rămăşiţele pământeşti ale decedatului s'au aşezat 
spre odihna de veci în cimitirul din Detroit-Mich, 

Frăţiile Voastre pentru odihna suiletului repaosa- 
tului Frate veţi aduce la altarul Domnului sufragiile 
pii îndatinate. | 

_In veci amintirea lui ! 

Oradea, 3t Martie 1938. 


No. 1548/1938. 


Acţiune pentru buna îndrumare 
a agriculturii. 


In Consiliul de Miniştri ţinut sub prezidenţia Ma- 
jestăţii Sale Regelui în ziua de 9 Martie crt. s'a ho- 
tărit să se înceapă o intensă acţiune de bună îndru- 
mare a agriculturii, care constitue şi trebue să îie 
considerată principalul isvor de bogăţie al Ţării noastre. 

Preoţii noştri, ca totdeauna când este vorbă de 
binele neamului, işi vor da tot concursul şi vor co- 
labora la această operă de interes național, 

Oradea, 18 Martie 1938. 


No. 1295/1938, 


Confecţionarea sigilelor şi a stampilelor. 


Spre orientarea Ven. Cler publicăm adresa On. Mi- 
nister de Finanţe No. 421798-1938 comunicată Nouă de 
On. Ministerul Cultelor sub No. 7018 din 4 Martie 1938 
cu privire la confecţionarea sigilelor şi stampilelor de 
către Monetăria Naţională : 

»Sesizaţi din nou de către Monetăria Naţională refe- 
ritor la dreptul acordat exclusiv acelei institutiuni prin 


Decretul Lege No. 3710/1937, de a executa stampile 
sau sigilii pentru autoritățile publice de Stat, judeţ sau 
comună, avem onoare a vă reaminti dispoziţiunile art. 
5 din Decretul Lege menţionat, pe care vi le-am comu- 
nicat cu adresa noastră circulară cu No. 316.955 din 
29 Noemvrie 1937. | 

Vă rugăm deci a pune în vedere organelor Dv. 
în subordine şi instituțiunilor tutelate de Dv. că la 13 
Februarie 1938, intră în vigoare Decretul Lege No. 
3710/1937 şi ca atare începând dela această dată, 
orice comenzi stampile şi sigilii, urmează să îie cen- 
fralizate şi date Monetăriei Naţionale. 

Totodată, vă facem cunoscut că Ministerul Finan: 
țelor a dat instrucţiuni d-lui Consilier Controlor de pe 
lângă acea instituțiune să nu dea viza de control pre- 
ventiv pentru nici o cheltuială, privind confecționarea 
stampilelor şi sigiliilor executate în atelierele particulare. 

In acest sens s'a comunicat atât Comisiunei de 
economii din acest departament cât şi Oficiului Central! 
de Licitaţie.« 

p. Ministru : 

(ss) Oghină. 


p. Director general: 
(ss) Gheorghiu. 








PARTEA NEOFICIAC.Ă 
NEI E EG OREI. PAGES VERNZ IA RDOAERISE ARSE) 


— Spre noui canonizări. In 31 Martie a. c. 
Sanctitatea Sa Papa Pius XI a ţinut în Vatican Con- 
sistorul semipublic pentru pregătirea solemnei Cano- 
nizări a Fericiţilor: Andrei Bobola, preot din Socie- 
tatea lui Isus, Martir; Joan Leonardi, preot, înteme- 
ietorul Clericilor Regulari ai Maicii lui Dumnezeu, 
Mărturisitor şi Salvator Da Horta, îrate laic, din 
Ordinul Fraţilor Minori, Mâărturisitor. La Consistor au 
fost de faţă în atară de Cardinali, Patriarhii şi vreo 
50 de Arhiepiscopi, Episcopi şi Abaţi Ordinari. După 
ce S. Părinte a ţinut o scurtă alocuţie resumând cele 
trei cauze, a invitat pe cei de faţă să-şi exprime 
părerea cu privire la Canonizarea celor trei Fericiţi, 
ale căror minuni, vieaţă, şi activitate dânşii o cunosc 
din întrunirile de până acum şi din actele Cauzelor cari 
le-au fost distribuite mai dinainte. După ce fiecare 
şi-a cetit votul, S. Părinte şi-a exprimat mulţumirea 
că se poate proceda la Canonizarea solemnă a celor 
trei Fericiţi ; anunțând că, cu voia Domnului, o va şi 
săvârşi in 17 Aprilie a. c., ziua [ de Paşti. 

Misiunile lezuiţilor în China 


In »imperiul cerului«, adecă în China — cu toată 
opreliştea de a întra cineva dintre europeni şi mai 
cu seamă dintre Portughezi, pe la anul 1582, sub 
protecţia unei ambasade, pătrunseră trei lezuiţi. Doi 
fură chemaţi înapoi, ca să nu fie prea bătător la ochi, 
şi rămase acolo numai italianul Matei Ricci, 

Acesta era născut la anul 1552 în Macerata, 
Campania Italiei. Pe când ajunse în China, avea eta- 
tea de 30 de ani. Invăţase multe ramuri de ştiinţe, ca 
matematica, geografia, arte, îilosofie,: astronomie, teo- 
logie, ş. a., de cari mult se folosi în China, unde se 
poate numi »intemeietorul catolicismului<, care cutoate 
sângeroasele persecuții, nu se mai stinse de tot în 
vastul imperiu. 

Matei Ricci, în scurtă vreme învăţă limba şi obi- 
ceiurile chineze. Se prezenta prin oraşele Chinei în 
vesminte de »mandarin« şi de literat chinez, mai întâi 
la Can-Ton, apoi la Nan-King. Cu ajutorul ştiinţelor şi 
al invențiilor din Europa, mai cu seamă cu matema- 
ticile şi artele (pictură, desemn, sculptură) precum şi 
cu scrierea de cărţi în limba chineză, reuşi să se im- 
pună învăţaţilor chinezi, cari de altcum erau foarte 
disprețuitori de orice ştiinţă sau artă venită de din- 
aiară de hotarele Chinei, 

Făcu mai multe oroloage pentru mandarinii cei 
mai de frunte şi desemnă o hartă geografică a impe- 
riului chinez, şi scrise şi un catechism în limba chi- 
neză. Mandarinii, adecă nobilii din acele oraşe îi fă- 
cură multe greutăţi, aşa că se văzu nevoit să pără- 
sească atât Nan-Kingul cât şi Kan-Ton-ul, şi să meargă 
la Pe-hKing. 

Darurile de artă pe cari le făcu aci nobililor îi 
deschiseră porțile până la palatul imperial. Işi mai 
dusese şi tovarăşi, şi atât el, cât şi tovarăşii săi fură 
bine primiţi la palat. 

Impăratul Chinei se minună mult de hărțile de- 
semnate de Ricci, şi ii încredinţă desemnarea a zece 
bucăţi de hartă a imperiului pe pânză de mătasă, ca 
să-şi împodobească pereţii palatului cu ele şi să-şi 
vadă cu o privire întreg imperiul. Misionarul le exe- 
cută, iar în locurile goale de pe pânză desemnă sim: 
boale creştine şi sentințe din Evangelii, făcând astiel 
pe împăratul să se gândească la religia creştină, 

Propunea şi matematicile într'o şcoală înaltă, iar 
în lecţii se îngrijia să strecoare pe nesimţite învățături 
creştine printre citatele de pasagii întregi din Contucius, 
pe cari — se vede — le ştia de rost. 

Autoritatea lui Ricci creştea din zi în zi printre 
Chinezi. Pe ascultătorii săi aproape pe toţi îi câştigă 
pentru creştinismul catolic, precum şi pe mai mulţi 
mandarini, între cari pe bogatul şi nobilul Paul Seu- 
Sin şi pe un nepot al lui, tot aşa de bogat şi de nobil. 
Aceştia cu nobilitatea şi autoritatea de care se bucurau 


naintea altora, dădură bun exemplu multora şi aju- 
tară foarte mult pe misionari. Din propria lor avere 
mandarinii Seu-Sin zidiră mai multe biserici. 

La 1605, în Pe-King era o Congregaţie Mariană, 
un orfelinat pentru copiii lepădaţi şi trei principi chinezi 
botezați. Matei Ricci muri însă la 1610, în vârstă de 
58 de ani. 

Urmașii lui Ricci se bucurară de aceeaşi cinste şi 
autoritate între Chinezi, mai cu seamă că în acelaşi 
an (1610), bazaţi pe studii astronomice, preziseră o în- 
tunecime de lună care se întâmplă tocmai la timpul 
precis, nu cum preziseră astronomii chinezi. lezuiţii şi 
mandarinii încreştinaţi fură încredințaţi din partea îm- 
păratului cu îndreptarea tuturor hărților astronomice 
din imperiu. Scrierile lezuiţilor erau citite cu plăcere 
de câtră mulți literați chinezi, iar catolicismul făcea 
progrese frumoase. 

La 1611 se sfinți cea dintâi biserică catolică în 
Nan-King, dar după cinci ani, adecă la 1616, în cinci 
provincii de ale imperiului chinez erau vreo 300 de 
biserici catolice, cu toate că prin multe părţi izbucniră 
persecuții împotriva creştinilor, şi mai cu seamă îm- 
potriva europenilor, cari nu erau bine văzuţi de mau- 
darinii din provincii, 

La 1619 erau în China 36 lezuiţi în trei mânăstiri. 
Autoritatea lor crescu şi mai mult prin descrierea 
exactă a. două cutremure de pământ, şi prin cartea în 
limba chineză a lezuitului Lombardi despre acel fenomen. 

Cel mai însemnat dintre continuatorii lui Ricci în 
China, a fost germanul loan Adam Schall (născ. la 
1591), care ajunse la Macao în 1619. Acolo studie 
limba chineză doi ani, apoi merse la Sin-Gan-Fu, unde 
rămase şapte ani, încreștinând o multime de Chinezi 
şi edificând şi o biserică, Prin mijlocirea râvnicului 
mandarin creştin Paul Seu-Sin fu chemat la Pe-King, 
unde la 1629 primi din partea împăratului »Xun-Ki« 
titlul de »mandarin în tribunalul imperial de matema- 
ticiani«, 

Până îu în vieaţă mandarinul creştin Paul Seu- 
Sin, mandarinii păgâni nu cutezară să se ridice îm- 
potriva creştinilor şi mai cu seamă a lezuiţilor euro- 
peni, cari le erau multora ca un spin în ochi. La 1633 
muri însă nobilul mandarin, iar păgânii se şi ridicară 
împotriva lui Adam Schall şi tovarăşului său Rho. De 
data asta însă nemulţumirea lor nu avu nici un rezultat. 

Rho muri la 1638, lăsând gata reforma calenda- 
rului chinez, lucrată împreună cu Schall, şi mai multe 
cărți în llmba chineză, între cari câteva de religie şi 
de ascheză. Rho avu o înmormântare ca un prinţ, iar 
Schall continuă a dirija studiile matematice, mai câşti- 
gând pentru catolicism o mulțime de nobili şi de lite- 
raţi, şi mai edificând câteva biserici; dar de catoli- 
cismul chinez se apropia o primejdie mare. 

La 1644, Tatarii din Manciuria năvâliră în impe- 
siul chinez şi stinseră dinastia »Tai-Ming« prietena 
jezuiţilor, care domnise vreo 280 de ani în »Imperiul 
cerului«. Pe lezuiţi îi mai protejă un timp pentru ştiin- 
țele lor matematice, cari foarte mult plăceau şi Tata- 
rilor. Schall avea cinstea şi autoritatea de care se bu- 
curase şi înainte. 

La 1660 muri împăratul cuceritor din dinastia ta- 
iară. Lui —- se vede — i-a urmat un fiu minor, căci 
imperiul era ocârmuit de patru mandarini în calitate 
de regenţi. Aceştia erau duşmani neîmpăcați ai lui 
Schall, şi peste tot ai europenilor şi ai creştinilor. 
Aruncară pe Echall şi pe tovarăşii săi iezuiţi în prin- 
soare, judecându-i la moarte, fiindcă au cutezat să în- 
tre în China împotriva tuturor legilor, şi că au stricat 
religia lui Coniucius, Erau să fie sfârticați de vii în 
bucăţi, dar când era să-i execute se întâmplarâ după 
olaltă trei mari cutremure de pământ, şi izbucni şi un 
incendiu în palatul imperial. Acest fapt providențial 
înspăimântă pe judecători şi pe popor, văzând în el 
un semn al cerului, şi eliberară pe prizonieri, 

Adam Schail muri după şase ani, adecă la 15 
August 1666 în vârstă de 75 de ani. 

Tânărul împărat al Chinei din dinastia tatară, 
îndată ce luă singur în mână frânele guvernării, începu 
să arate mare bunăvoință faţa de iezuiţi, şi însuşi lua 
lecţii de matematică dela ei. Pe calomniatori îi pedepsi, 
iar lui Schall îi ridică un monument măreț. 

La anul 1671, în colegiul matematicianilor din 
Pe-King în locul lui Schall ajunse vechiul tovarăş al 
aceluia, Ferdinand Verbiest, german din Belgia. Acesta 
— cu ocazia unei răscoale chineze — inventă nişte 
tunuri cu mult mai bune decât acele pe cari le aveau 

Chinezii. Cu ajutorul acelor tunuri răscoala în năbuşită, 
iar vaza, stima şi autoritatea Impăraţilor în China 
crescu şi mai mult. Evanghelia se predica în deplină 
libertate prin toate ținuiurile supuse împăratului, până 
la penisula Corea şi printre Tătari. 

Lui Verbiest îi urmă francezul Gerbillon, căruia la 
1689 îi reuşi să facă pace între Rusia şi China. Meri- 
tele iezuiţiior îură recunoscute în întreg imperiul! chinez, 
şi toți cei lipsiţi de râutate şi de prejudiţii admirau 
viața exemplară a creştinilor şi ceremoniile religioase, 
la cari lua adeseori parte şi împăratul împreună cu 
principele Sotan, rugându-se împreună cu creştinii. La 
1692 împăratul abrogă toate legile de mai înainte cari 
erau împotriva creştinilor. Pe atunci erau în China mai 


! mulţi de 20.000 de creştini catolici. 


CEC, Ei 0 aa a 


La 10 Aprilie 1690, papa Alexandru VII înălţă 
episcopate la Pe-King şi la Nan-King, pe care le făcu 
sufragane mitropoliei Goa (India), lăsându-i regelui 
Portugaliei dreptul patronatului, cum îl avea şi în Indii. 

După lezuiţi merseră în China călugări şi din alte 
ordine, dar în curând se născură neînțelegeri între 
diferiții misionari. Papa Grigorie XIII, la 1585, din pru- 
dență rezervă misiunile din China şi Japonia exclusiv 
lezuiţilor. Altor călugări misionari le interzise să 
meargă acolo fără învoire specială dela papa. Clemente 
VIII permise superiorilor generali ai Frauciscanilor şi 
ai Dominicanilor să trimită misionari din Portugalia la 
Goa în Indii şi în China, dar în Japonia nu. Paul V 
ia 1611 înmulţi permisele, iar Urban VIII ia 1633 dădu - 
plină libertate tuturor ordinelor călugăregii să-şi tri- 
mită misionari unde vreau, 


N. Lupu. 











- Noul Index al 


Zilele aceste a apărut în tipografia poliglotă Va- 
ticană, noul »Index al cărților oprite«, complectat până 
în Februarie a. c. 

În partea întroductivă, — cum cetim în L'Osser- 
vatore Romano din 25, 3. 38, de unde transcriem 
aceste rânduri — elegantul volum de pag. XXVIII— 
508 conţine: o importantă prefață scrisă de Cardina- 
lul Merry del Val despre necesitatea şi îndreptăţirea 
censurei eclesiastice a presei; principalele dispoziţii 
ale Codului de Drept Canonic privind aceasta censură, 
Instrucţiunea Sif. Oticiu despre lectura sensuală şi o 
interesantă pagină de istorie despre condamnarea miş- 
cării „l'Action Francaise“. 

Intre legile canonice privitoare oprirea cărților 
rele ori primejdioase pentru infegritatea învăţăturii şi 
moralei catolice, merită o deosebită atențiune can, 
1399 transcris în întregime în întroducerea volumului 
de față şi care poate îi socotit ca partea generală a 
Indexului Cărţilor Oprite. 


1 cărţilor oprite“ 


În acest canon sunt înşirate 12 categorii de cărţi 
cari şi ele cad sub aceeaşi osândă care loveşte câr- 
țile indicate cu numele în Index, şi cari prin urmare 
pot fi socotite la fel aprite de legea pozitivă bisericească. 

Cad deci în mare greşală aceia, cari cred că ajunge 
a consulta Indexul nominativ al cărţilor oprite pentru . 
a şti dacă o anumită carte e oprită ori nu de Bise- 
rică, Trebue a mai vedea dacă cartea din chestiune 
face ori nu parte din careva categorie prevăzută în 
decretele generale ale can. 1399. 

Prin urmare Indexul nu e şi nu poate fi un ca- 
talog complet al tuturor cărților rele ce se publică în 
diferite ţări, ba nici al celor mai rele. E de lipsă un 
motiv deosebit pentru ca Autoritatea eclesiastică com: 
petentă să osândească printr'un decret special o carte 
care poate fi deja cuprinsă în una din categoriile de- 
cretului general. Adesea prilejul condamnării unei cărţi 
este denunţul făcut de un cleric ori laic care supune 
cercetării S. Scaun o carte pe care o socoate primej 

dioasă credinţii ori bunelor (moravuri. S. Scaun în a 
se pronunţa ţine seamă de multe elemente şi mai 
ales de paguba sufletească generală pe care o poate 
face credincioşilor o carte, îie prin conţinutul ei, fie 
prin expunerea vicleană a materiei, fie pentru alte 
împrejurări deosebite, De aceea Indexul, cu tot carac- 
terul său fregmentar şi ocazional, rămâne un docu- 
ment istoric de o excepțională importanţă, întrucât 
reflectează lupta susținută de Biserică în cele din urmă 
trei veacuri, pentru a feri şi apăra intregitatea învă- 
turii creştine şi curăţenia moravurilor împotriva pre- 
sei, cel mai puternic instrument de corupţie a cre- 
dinţei şi învățăturilor creştine. 

Cine citeste o carte oprită, fie de S. Scaun, fie de 
vre'un chtriarh, calcă o gravă lege bisericească, afară 
de cazul că are învoirea cuvenită, care însă nu scuză 
deloc opreliştea dreptului natural de a ceti acele cărți 
cari pun în ocazia proximă de a păcătui (can. 1405). 











Neopăganismul german 


Episcopul din Trier, Ex. Sa Bornewasser într'o 
cuvântare pe care a ţinut-o recent în catedrala sa, a 
trecut în revistă experienţele anului trecut precum şi 
perspectivele celui de îaţă. 

Două preocupări — spune distinsul lerarh — au 
intunecat anul ce s'a încheiat şi aruncă umbră ame- 
nințătoare şi asupra celui ce începe: campania ce 
tinde să cucerească tinerimea şi aceea care asaltează 
deadreptul creştinismul. »Anul 1937, menit de regim 
pentru cucerirea tinerilor pentru Stat, în realitate a 
fost un an de război împotriva tinerimei catolice, »im- 
potriva drepturilor şi a datoriilor bisericii şi a părin- 
ților în educarea tinerilor. Biserica nu poate renunţa 
la drepturile sale de a educa tineretul; dacă ar face 
aceasta ar trada spiritul şi voința lui Cristos. Va tre- 
bui poate să se plece în faţa forței dar nu va putea 
fi nicicând zdrobită«. Recapitulează apoi, în fugă, fazele 
luptelor trecute. Expunerea pe care o face va rămâne 
un document netăgăduit despre prigonirea religioasă 
pe terenul şcoalei. Va veni o zi — spune episcopul 
— în care toţi îşi vor da seamă ce patrimoniu pre- 
țios de cultură strămoşească s'a risipit în 1937, şi 
cât va îi de greu de refăcut, În prezent — continuă 
— se arată noui primejdii cari cu doi ani înaintea nu 
se puteau prevedea. S'au prăznuit sărbători solsti- 
țiale, sărbătorile focului, ca la vechii pâgâni, cari 
sunt un atac făţiş împotriva celui mai adânc mister 
al credinţii noastre: întruparea Domnului. Publicaţia 
oficială a organizaţiei tineretului statului, Fiihrerdienst, 
precizează scopul acestor sărbători: »Trebue să-i în: 
văţăm pe copiii noştri să purifice ideea nopții sfinte« 
de toate elementele pe cari exagerările confesionale 
le-au sădit în creerul poporului german. Se urmă- 
reşte, deci, ştergerea amintirii naşterii Răscumpărăto- 

rului din mintea copiilor, pentru a o înlocui cu săr- 
bătoarea veche germană a focului. Aminteşte apoi 
credincioşilor că datoria ceasului de faţă e să fie tari 
în credință, căci »biruinţa noastră e credinţa noastră«, 
Catolicii de azi au o mare misiune de care trebue să 
se facă vrednici. Nepoţii târzii vor trebui să spună că 
ei au ştiut s'o împlinească cu demnitate, salvând co- 
moara religioasă strămoşească şi transmiţându-o ne- 
atinsă urmaşilor. Episcopul e sigur că poporul său îi 
va fi credincios, Această siguranţă îl îndreptăţeşte să 
repete cuvihtele S. Ciprian, cel dintâi episcop martir 
al Africei: »Un Episcop care apără Evanghelia lui 
Isus Cristos şi păzeşte poruncile lui, va putea fi ucis, 
dar nu va putea fi subjugate. Daci credinţă şi încredere. 











Pelerinajul 


la mănăstirea din Drăgești 
închinată Sfântului Anton de Padua, anul acesta | 


se va îace 
la 15 lunie, 


a doua zi de Rusalii 











Instrucţiuni 
pentru sărbătoarea Sf. Gheorghe 


In anul 1958, sărbătoarea sf. Mucenic 
Gheorghe din ziua de 23 Aprilie, cade pe Sâm- 
băta Mare. Din pricina aceasta sărbătoarea se 
transpune pe ziua de 25 Aprilie a doua zi de 
Paşti, deci în 23 Aprilie navem sărbătoare 
legată. 

In Sâmbătă patimilor, deci, se săvârsește în 
întregime Rânduiala prescrisă pentru aceasta 
zi din Straşnic adică Liturghia Sf. Vasile cu 
Vecernia, Paremii în două grupuri. După gru- 
pul | versetul: Să cântăm Domnului..., după 
grupul II versetul: Pe Domnul lăudaţi-l... Câţi 
în Cristos. Apostolul şi Evanghelia zilei. Heru- 
vicul: Să tacă... Axion: Nu te tângui... Cu- 
minecar. Sculatu-s'a... şi deslegerea zilei. 

In 24 âprilie ziua de Paşti se cântă toate 
ale sărbătorii din Pentecostar, dar Insăratul de 
Duminecă se modifică aşa: La Doamne s!ri- 
gal-am punem 3 Stihiri ale învierii şi 3 ale 
Sfântului Gheorghe din Mineu (23 Apr.) Mă- 
rire -— Şi acum dogmatica vers. 2. Prohime- 
nul Paştilor. Paremiile Sfântului din Mineu apoi 
Evanghelia Paştilor. La Stihoavnă o stihină a 
învierii, Stihirile Paştilor. Mărire — Şi acum. 
cu Cristos a înviat apoi Mărire Troparul Sifân- 
tului din Mineu, Şi acum a Născ, dela Trop. 
v. 4. Opust. 

Luni 25 Aprilie la Mânecat, începem ca la 
Sf. Paşti. Ectenie. Troparele ca Dum. la Ins. 
Polieleul cu Pripelele sărb. Aniif. v. 4 cu pro- 
himenul sărb. Sfântului din Mineu. Evanghelia 
sfântului. Invierea lui Cristos. Mărire: Pentru 
rug. puri. de chinuri Gheorghe... Şi acum: 
Pentru rug. Născ. de Dumnezeu... Ectenia: 
Mântueşte .. . Canonul Paştilor (numai Cata- 
vasiile). Luminăt. Paştilor şi a Sfântului. Lau- 
dele înv. şi ale Stântului, apoi Stihirile Paştilor 
şi opust. 

La Liturghie Ap. şi Ev. întâi cele din Lunia 
săpt. luminate şi apoi cele ale sărb. Sfântului 


Gheorghe. 
— Misă — 








CRONICI 


— Congresul internaţional al ziariştilor 
catolici. Al treilea Congres internaţional al ziariştilor 
catolici ce avea să se ţină în Viena între 20 şi 23 
Mai s'a amânat. Consiliul Wniunii Infernafionale a 
Presei catolice se va întruni la Budapesta, cu prile- 
jul Congresului Euharistic mondial, pentru a hotări 
asupra nouei convocări. Ordinea de zi stabilită în şe- 
dința din urmă a Consiliului rămâne neschimbată în 
ceea ce priveşte lucrările sesiunilor şi a adunării 
generale. 


— Un protestant slăveşte enciclica „Qua- 
dragesimo anno“. D. Gault Macgowan dela cotidia- 
nul ANew- York Sun, protestant, a ținut în Seminarul 
S. Maria din Baltimora în faţa a 300 profesori şi stu- 
denţi o interesantă conferinţă. 

Dânsul a expus situaţia spagnolă pe care a pu- 
tut s'o cunoască în urma deselor călătorii făcute pe 
teritorul republican în calitate de membru al comite- 
tului de neintervenţie şia încheiat că »Enciclica Sfân- 
tului Părinte Quadragesimo anno conţine adevăra- 
tul secret care poate aduce pacea atât în Spania cât 
şi în alte părţi ale lumii. 


— „Profesoară de ateism“ în Moscva, Pu- 
blicaţia Kirchendienst aduce din Moscva ştirea că co- 

munista Ana Nikolajewna Vasilschuk, în vrâsta de 38 
de ani, a îost distinsă cu titlul de »profesoară de 
ateism«, Distincția aceasta a primit-o ca semn de re- 
cunoştinţă pentru lucrarea cu titlul: „Biserica susţi- 
nătoarea imperialismului mondial«. In această carte 
biserica e obiectul celor mai josnice atacuri, d. p. că 
exploatează poporul, iar misionarii sunt calomniaţi în 
chipul cel mai ordinar. 


— Intregirea Capitlului din Cluj. La 27 Mar- 
tie a. c. s'a fâcut cu mare solemnitate înscăunarea 
nouilor canonici ai Bisericii Catedrale din Cluj: Rev.- 
mul Dr. Titus Mălai, profesor la Teologie şi Il.-mult 
Dr. Emil luga, prelat papal, fost Consilier eclesiastic 
la Legația regală română pe lângă S. Scaun, numiţi 
încă în şedinţa Capitulară din 19 lanuarie a. c. Actul 
înscăunării l-a savârşit însuşi Ex. Sa Episcopul Iuliu 
Hossu al Clujului, în cadrele sfintei Liturghii pontiii- 
cale. Prin aceste numiri se complectează scaunele 
rămase vacante în urma trecerii la pensiune a Rev.- 
milor Grigorie Pop şi Dionisie Vaida. La mulţiani! 


— Sf. Misiuni la Catedrală. Anul acesta pre- 
dicile din săptămâna mare în Biserica Catedrală le va 
ține Rev.-mul Dr. Titus Mălai, canonic în Cluj. Ele 
vor începe în seara de Florii şi se vor termina cu 
predica dela Prohodul Domnului din Vineria Mare. 


— Im Polonia numai creştinii pot face co- 
merţ cu obiecte de cult religios. Parlamentul po- 
lonez a votat de curând o lege, în temeiul căreia 
singurii cari pot vinde obiecte destinate cultului reli- 
gios sunt creştinii, nu şi Evreii, cari abuzau de liber- 
tatea ce o aveau mai înainte. Sensibilitatea creştină 
nu poate admite ca oameni cari au o atitudine de 
pură negaţie în fața cultului creştinesc, a celui catolic 
în deosebi, să profite până şi de sentimentele de evia- 
vie ale ei. De aici, această măsură severă (K. A. P). 


— Păr, lie Dăianu, protopop pensionar în 
Cluj, publicist de mare merit, întemeietor şi conducă- 
tor de ziare şi reviste, personalitate culturală proe- 
minentă, a împlinit la 9 Ili 1938, şaptezeci de ani de 
viaţă. Cu acest prilej, presa românească a avut deli- 
cate şi bine meritate atențiuni pentru unul din Ne- 
storii ei. Remarcăm frumoasele contribuţii ale »Deca- 
logului« din Bucureşti şi ale «Nouei Gazete de Veste 
din localitate. Na asociem şi noi la aceste frăţeşti 
urări de bine, regretând că spaţiul redus nu ne îngă- 
due să stăruim mai mult asupra acestui important 
eveniment. 


— Doi preoţi francezi distinși. Unul e ca- 
nonicul Etienne Drioton, profesor la Institutul catolic 
din Paris, egiptolog savant, însărcinat de Statul francez 
cu direcţia serviciului de antichităţi din Egipt. Al doilea 
e R. P. G. de Jerphanion, S$. [., profesor la Institutul 
pontifical oriental din Roma, cercetătorul vechei arte 
creştine din Antiochia şi Capadocia, în deosebi a bi- 

sericilor rupestre adică din peşterile Asiei minore, 


amic a! României, care a conferenţiat la Bucureşti, 


Cernăuţi şi Oradea. Ambii au fost aleşi membri ai In- 
stitutului Frantei, anume la »Academie des Inscriptions 
"et Beiles Lettresc<, Felicitări! 

—. Convertirea la catolicism a unui savant 
Olandez. De curând a murit la Diest (Olanda) un 
istoric bine cunoscut Dr. Henri Obreen. Acesta de mai 
mult timp spusese soţiei saie câ nu doreşte să vină la 
căpătâiul sâu nici un pastor calvinist. Cu el împreună 
se găsia şi un preot catolic. Imprietenindu-se cu acest 
preot, tâmaduit în mui miraculos, prin rugăciuii Îâ» 
cute câtre S. ian Berchans, de îel şi el tot din Diesi 
istoricul Obreen l-a rugat să-l mai cerceteze. Usmarea 
a îost un şir d: prieteneşti convorbiri religioase, la 
sfârsitul cărora el ceru sâ fie primit între credincioşii 
catoiici. »Toată viața mea« — zise învățatul istoric — 
»am simțit un mare go! sufletesc; acum, după con- 
veriira, sunt mângăia! şi fericit. Dacă Dumnezeu îmi 
va mai da zile de trăit, n'aş mai trăi pentru ştiinţa, 
ci pentru a rapândi între fraţii mei Olandezi adevărul 
credinței catolice«, De ce sunt asemenea cuvinte ie- 
stameni, iar nu program de acţiune şi mărturisire de 
credință pentiu atâția învățați ? 

— A cincia săplămână pentru Orientul Cre- 
ştin. Asocidţiunea catoiiă italiană pentru Orientul cre- 
ştin, prezidata de Em. Sa card. Luigi Lavitrano, arhi- 
episcop de Palermo organizează în acest an a cincia 
săptămână de studii şi rugăciuni în oraşul florilor, la 
Firenze. Cu plăcere menţionăm că, în frumosul şi bo- 
gatul program al acestei săptămâni, se dă atențiune 
deosebită şi Bisericei Româneşti. La 29 Aprilie a. c. 
orele 21, în Biserica San Lorenzo, M. Butchiewich dă 
un mare concert de cântări melurgice şi populare: 
ruseşti, etiopene ruine şi române, iar în ziua urmă- 
toara 30 Aprilie, orele 9, preoții şi clericii Colegiului 
Pontifical Român din Roma vor celebra o sfântă li; 
turghie. Dacă ar îi şi o comunicare despre problema 
unirii religioase a Românilor cu biserica Romei, inte- 
resele noasire ar Îi si mai bine reprezentate. 


—L'osservatore Romano. (7.8, 2, 1938) aduce 
la loc de frunte, în pagina primă, întâiele trei coloane, 
cartea de mărturie a clerului întrunit în sinod diece- 
zan la Oradea (14-15. î, 1938), iar în pagina a treia 
o interesantă corespondență despre serbările jubileului 
de 25 ani de episcopat ai Exc. $. [. P. S. Valeriu 
Traian. Această corespondență aduce şi un ioarte bine 
reuşit portret ai î. P. S$, Sale, 

— Misiuni în Chieșd. In zilele de 24—27 Mar- 
tie a. c. credincioşii noş:ri din Chieşdul păr. Victor 
Lungu au avut parte de bucuria sf. misiuni. Vestito- 
rul cuvântului dumnezeesc a fost M. On. Domn. 
Gheorghe Barna, prof. la Academia noastră teologică, 
Despre rezultatul lor îmbucurător grăesc cele 411 îm. 
părtăşiri, multe intr'o parohie unde abia acum începe 

Cc inviorare a vieţii religioase datorită zelului parohu- 
lui local. Cu ascultarea mărturisirilor s'au osârdit, în 
afară de păr. predicator, M. On. D. Valentin Coposu, 
adm. proiopopesc tractual, Cn. V. Filip din Corund şi 
V. Gherman din Sighetul Silvaniei, 


— „Falanga Sf. Cruci“. In Dumineca Sf. Cruci, 
la 27 Martie a. c. »Falanga Si. Cruci« a elevilor dela 
Şc. Normală Uajtă, sărbatorindu-şi hramul, a dat în 
sala festivă a numitei şcoale o foarte potrivită şi bine 
reuşită serbare. In fața numerosului public, în frunte 
cu Ex. Sa Episcopul Valeriu Traian Frențiu, preşe- 
dintele Falangei, elevul Gh:orghea Pop cl. Villa, ro- 
steşie cuvântul de deschide:e, urmat de un elegant 
program constătător din câteva tabiouri vii, reprezen- 
tând scene din Patimile Doinnului, şi coruri mixie di- 
rijate cu istețime de elevul V. coste cl. Vil-a. La urmă 
elevii: |. Romaniuc ci], VIil-a, V. Coste cl. Vlla, E. 
Onac cl. Vl-a, Gh. Piţ cl. Vil-a, C. Lihor cl. VI-a, V, 
Puşcaş, M. Sasărean cl, [li, A. Marchiş, V. Zoicaş şi 
A. Balint au interpretat cu multă dibâcie şi gust piesa 
»Puterea Crucii« : scene din prigonirea crestinilor in 
zilele noastre. Meritul întregei serbări le revine Fra- 
ților Şcoalelor Creştine, cari au inființat aceasta aso- 
ciaţie printre elevii Şcoalei Normale. 


— Activitate mariană în Sălaj. Șimleu. In 23 
Martie c., Bunavestire, Armata Maicii Domnului cu nu- 
mele : »Reuniunea Mariană Intrarea în Biserică« din 
Şimieul-Silvaniei, s'a întărit prin cele 50 noui mem- 
bre promovate solemn la Liturghia pontiticată de Revs. 
Vicar Petru Cupcea. Se observă din ce în ce un înte- 
res mai mare pentru cultul P. C. Fecioare, ce se poate 
constata nu numai cu ocazia promovărilor, ce se fac - 
de două ori pe an, ci mai ales cu ocazia Rugăciunii 
Rozarului sau în Paresimi a rugăciunii: Calea Crucii, 
Dumnezeu răsplătească oboseala şi jer/fa vrednicei 
Prezidente : D-na Silvia lepureanu. 

Ceheiu. In după amiază zilei de Bunavestire, la 
Vecernie, Rev. Vicar Petru Cupcea a făcut promovării 
în Reuniunea Mariană din Ceheiul Păr. Romul Erdelyi. 
S'au promovat 48 membre şi sunt în pregătire de a 
se promova şi mai multe, datorită zelului mare cu care 
lucrează D-na Prezidentă Elena Fănăţanu, învăţătoare 
în loc. 





Cel mai frumos cadou de Paști 


Cartea de rugăciuni 


Flacăra Credinței 
de Can. Dr. Aloisie L. Tăutu 


Ediţie simplă 50 Lei; Lux: 250— 300 Lei. 


Se poate comanda la Soc. »Si. loan Gură de Aur« 
Oradea, Parcul Ștefan cel Mare No. 8. 

BIBLIOGRAFIE 


— Dr. 1 Schuster, Istoria biblică pentru clasele pri- 
mare catolice. Din nou prelucrată de G. Mey. Trad. Păr. B. 
Vineri, preot franciscan. „Serafica“, Săbăoani, Roman, 255 pa- 
gini în 80 + 4 pag. hărți, 50 lei, 

Fiii S, Francisc scot în tipografia lor „Serafica“ din Săbă- 
oani—Roman, cu ajutorul editorului B. Herder din Friburg- 
Breisgau (Germania) această excelentă istorie biblică, splendid 
ilustrată, recomandată călduros nu numai de arhiepiscopul 
numitului oraş de reşedinţă german, precum şi de număroşi alți 
episcopi, ci ds toți cari au consultat-o în vreo împrejurare sau 
alta, Nu putem face decât s*o recomandăm la fel şi noi. 


— Dr. Ilie Dăianu, Timoteiu Cipariu. La a 50 aniversare 
dela moartea lui (3. 9.1937). Bucureşti, 1937, 35 pagini, 20 Lei. 
Harnicul publicist, păr. |. D. retipăreşre din „Decalogul“ înte- 
resantul său studiu asupra lui T. Cipariu, părintele filologiei 
române. La dreptul vorbind, autorul se restrânge numai la pa” 
siunea marelui filolog pentru limba românească şi nu arată me- 
ritele lui ştiinţifice, T. C, nu e un om de ştiinţă oarecare, adu- 
când anumite contribuții ce nu pot îi ignorate de istorici şi de 
filologi; nu, el e creatorul unei noui ştiinţe: istoria limbei. 
Sunt foarte impresionante amintirile personale ale autorului 
asupra bătrânului T. C., precum şi spicuirile din amintiriie pu- 
ţin cunoscute (Coşbuc, Eminescu, Artimoa Blăşian, Ambrosie 
Cheţianu, D. Scurtu) ale altora, Toate acestea fac ca acest 
studiu să fie, alături de cele închinate pe vremuri de Alex. 
Odobescu, |. Bianu, Aug. Bunea, Î, Raţiu, iar mai nou de D. 
Karnabatt şi A. Lupeanu, o contribuţie din cele mai frumoase 
şi substanţiale, care nu va putea fi trecută cu vederea de cer- 
cetătorii serioşi ai vieţii şi activităţii lui T. C. 


— Dr. Ilie Dăianu. Forţele latinității regeneratoare. Un 
suflet eroic uitat: Dr. Ioachim C, Drăgescu, Retipărit din 
„România Eroică“ Cluj 1938 (nr. 8), 8 pagini în folio, lei. 
După câteva note bio-biblio- grafice, se analizează broşura „Do- 
ruri şi speranțe“ (Torino 1870) şi broşura „Publiu Ovidiu Na- 
sone“ (Constanţa 1887) cu darea de seamă despre serbarea 
desvălirii monumentului lui Ovidiu, la sfârşit se reproduce un 
document politic rar: Apelul dela Torino (1869) făcut de doc- 
torul Drăgescu pentru a nu intra în parlamentul unguresc din 
Buda-Pesta. In post scriptum se aduc mulţumiri postume re- 
gretatului lulian Marțian, unul din îatemeietorii Muzeului So- 
meşan din Năsăud. 


— Angelo Mercati. Studi e testi, 70. La provenienza di 
alcuni oggetti delle collezioni vaticane. Cittă del Vaticano. 
Biblioteca Apostolica Vaticana MDCCCCXXXVI 48 pagini în 8. 

Funcţionarii Bibliotecii Vaticane publică o foarte intere- 
santă colecție de studii şi texte asupra tesaurelor aflătoare în 
numita Bibliotecă. Prezenta fascicolă e a 70-a dintro lungă și 
valoroasă serie, Ea e scrisă de Angelo Mercati, fratele cardi- 
nalului loan cu acelaşi nume, fost prefect al Bibliotecii Apo- 
stolice, Această cercetare e închinată Eminentului său frate 
precum și Em. S, Card. Eugen Tisserant pro-prefect al ace- 
leiaşi Biblioteci cu ocâziunea îinălțării lor la demnitatea de car- 
dinali. Se arată, anume, cum a cumpărat marele Papă Pius IX 
cu 100 000 de franci preţioasa colecție de obiecte sacre prove- 
nind din mănăstirile suprimate în al patrulea deceniu al seco- 
lului trecut în Elveţia: Muri şi Wettingen în cantonul Argovia, 
Rathausen şi Sankt Urban în cantonul Lucerna şi Kreuzlingen 
în cantonul Turgovia. Colecţiunea a fost atât de bogată, încât, 
pentru vânzarea lor, se imprimase chiar un catalog, Solicitu- 
„dinea discretă a pontitficelui a împidecat însă această profana- 
ţiune, Obiectele sacre ajungând la Roma, parte ornează dife- 
sitele capele de acolo, parte au fost donate de nemuritorul 

papă episcopilor şi bisericilor sărace, E sigur că și crucea cea 
mare de argint intraurit, purtând armele Papii Pius LX şi având 
precum se crede, relicve din Sfânta Cruce, donată catedralei 
noastre în 185%, e și ea de această provenienţă. (:9). 


— Prof. Petre Dejeu, Monografia municipiului Oradea şi 
județului Bihor. Vol. Il. Institufiunile culturale din municipiul 
Orudea şi județul Bihor. Descriere monografică pe 318 pagini 
cu 4 hărți în text, 137 gravuri, 10 documente şi 6 texte în fo- 
tolitografie, Oradea 1937, 590 lei. 

D-l Prof. P., D. şia propus să tipărească in o serie în- 
treagă de volume monografia municipiului Oradea şi a judeţu- 
lui Bihor. In alte părţi, această sarcină și-o asumă primăriile şi 
coasiliile județene. ln lipsa unei inițiative oficiale, iată una în 
adevăr remarcabilă particulară. După volumul 1 de 335 pagini 
admirabil ilustrate, inchinate cultelor. religioase din Oradea, 
precum şi diferitelor ior aşezăminte, acum ne dă al Il-lea vol, 
nu mai puțin interesaat, închinat şcolilor de diferite grade şi 
nuanţe, Dia tabloul! slatistic final, vedem cara e situația şco- 
lară din Oradea la 1. 5. 1937. Şcoli de stat: 39 cu 305 profe- 
sori şi 8455 elevi; particulare: 43cu 175 profesori şi 4500 elevi; 
militare 2 cu protesori-ofiţeri şi 800 elevi. — Cuvinte deosebit 
de drepte şi temeinice are autorul despre Biserica noastră şi 
şcolile ei. Publicând în traducere românească bulla „Indefessum“ 
(47. 6. 1777) a nemuritorului papă Pius VI, autorul scrie că ea 
„din izvorul nesecat al civilizaţiei romane şi culturii creştine, 
dela Roma Eternă, ne dă un focar abundent pentru luminarea 
Românilor din aceste ținuturi ale Bihorului, Intr'adevăr, Episco- 
patut Greco-Catolic-Unit de Oradea n'a fost o simplă organi- 
zaţie religioasă sau oracol grecesc: el a fostun aşezământ cul- 
tural, care a întemeiat instituțiuni culturale seculare, directi- 
vând poporul românesc pe drumurile eterne ale culturii şi ci- 
vilizației romane creştine EI a scos poporul românesc din ră- 
tăcirile puse la cale de popii greci şi bulgari schismatici şi din 
întunerecul superstiţiilor bisericii „ortodoxe“ orientale schizma- 
tice; el ne-a dat alfabetul latin, scoțând din Biserica Română 
bucoavnele cirilice şi limba slavă liturgică, care ne înfăţişa lu- 
mii ca pe un popor slav, iar nu latin, după cum este întreg 
geniul şi temperamentul poporului românesc“. Frumoase şi no- 
bile cuvinte ieşite din pana unui scriitor luminat şi Român ade- 
vărat. — Şi ce să zicem despre gravurile şi totolitografiile ce 
împodobesc acest volum, dintre care multe acum văd mai întâi 
lumina zilei? E un adevărat album cultural şi istoric ce anu 
poate lipsi din biblioteca nici unui cărturar bihorean care se 
respectă. D3 aceea să nu-și pregete a şi-l procura dela autor 
(Oradea, Str. Ciorogariu 13) cu suma de 500 lei. 











A apărut 
Din Presa Periodică în România 
de 
Can. IOAN GEORGESCU 
Vol. în 8% pag. 220. Preţul 60 Lei, plus porto. 


Se poate comanda la 
»Vestitorul« Oradea, Parcul Ştefan cel Mare 8. 











ADMINISTRATIVE. Chitanţele pentru 
rata |. a abonamentului On. oficii pa- 
rohiale la „Vestitorul, au fost trimise 
M. On. oficii protopopeşti. 

în cauza participării la Congresul euharistic 
XXXIV. 


Deoarece, din propia lor iniţiativă, mulţi dinire catolicii 
români doresc să ia parte la al XXXIV-lea Congres Euharistic, 
iar participarea în condiţii favorabile nu se face decât în gru- 
puri organizate: ca Românii noştri să nu îie nevoiţi a se în- 
cadra în grupurile minoritare, Compania de Voiaj „Europa“ a 
hotărît organizarea unui grup al Românilor de rit oriental, în 
următoarele condițiuni : 


1. Costul călătoriei. 


Bucureşti—B-Pesta ... Lei 1.876:— 
Braşov — [3-Pesta Lei 1.756: — 
Tg -Mureş-—B-Pesta dea ee Lei 1.597 
Ciuj-B-Pesta ... ... ce e ce a Lei 1.402. 
Timişoara—B-Pesta Lei 1:293-— 
Satu-Mare—B.-Pesta Lei 1.922'— 
Arad-—B-Pesta ... Lei 1,228— 
Oradea—B.-Pesta Lei 1.228'— 


In prețurile de mai sus întră: paşaportul colectiv, călă- 
toria cl, III în vagoane speciale capitonate, legitimaţia pentru 
congres, insigna şi viza ungară. 

Pentru a întra în paşaportul colectiv, fiecare participant 
va purta asupra sa o simplă legitimaţie valabilă, provăzută 
cu îotograjie: fie carnetul cir, livretul militar. permisul de 
conducere de automobile sau alt certificat emanat dela o auto- 
ritate publică. 


2. Pensiune (locuinţă şi maşă) pe 5 zile plus 
o masă în ziua sosirei sau plecării: 


a) In institute cl. |. Lei 2.079'— 

b) În institute cl, II,. Lei 1.733-— 

La categoria a) se înțeleg dormitoare cu paturi despărțite 
prin perdele, masa la amiază 4 îeluri, seara 2 feluri ; la cate- 
goria b) dormitoare obişnuite, paturi complect echipate, sepa- 


rat pentru bărbaţi, femei sau preoţi, masa la amiaz 3 feluri, 
seara 2 feluri. 


c) In căminuri de pelerini: 
Categoria 1. dormitoare fără paturi, 
perne de paie, cu cearşaturi şi paturi; masa la amiază 3 feluri, 
seara 1 fel Ea : Lei 1.056:— 
Categoria 2. ca mai sus, “fără esătsa fugi şi pături ; masa 
e şi la amiaz un fel i Lei  528'— 
d) Numai locuinţă, fără masă, în căminuri de pelerini, 


numai cu isaltele şi 


categoria 1. Lei  495:— 
categoria 2. Lei  165'— 
3. Servicii diverse. 
(Primul e obligator celealalte facultative). 
a) Transport gară-locuinţă, dus-întors ... Lei 99'— 
b) Transport la diferite ceremonii şi întruniri Lei 300:— 
c) Locuri rezervate la procesiunea pe Dunăre Lei 66— 
d) Locuri rezervate la diferite întruniri Lei 165:— 
e) Vizitarea oraşului 1/, zi ide dal d Lei 262:— 
î) Excursiune la muntele S$. loan ... Lei 212:— 


Plecările : 24 Maiu, înapoierile 30 Maiu. Otariiie defini- 
tive se vor anunţa ulterior. 


A. Inscrierile se vor face prin oficiile paro- 
hiale sau direct la biuroul Europa, Lugoj, comuni- 
când următoarele date: 

„a) Numele. 

b) Pronumele. 

c) Profesiunea. 

d) Adresa. 

e) Locul și anul naşterii. 

î) Ce tel de act de identitate posedă (cu indicarea nu- 

mărului). 

9) La care dintre gările indicate ia trenul pelerinilor ? 

h) Cum doreşte să fie găzduit? 

i) Ce servicii facultative (dintre cele de sub p. 3, b—f) 

doreşte ? 





Tipografia Românească, Oradea. 


VESTITORUL 


a CERTE, Ir e a E E E E, E E E E ETER, 

iacă fără amânare, cel mult până 
la 10 Aprilie, ca pe 15 Aprilie biroul „Europa“ să fie în 
posesia tuturor înscrierilor şi a banilor. De aceea. deo- 
dată cu înscrierea, se vor depune sau trimite pe adresa 
biroului Europa şi banii pentru călătorie, pentru găzduire 
şi pentru toate serviciile cerute. 

Onoratele oficii parohiale sunt rugate a primi înscrierile 
şi banii, trimiţindu-le la biroul „Europa“, Lugoj pe data de 
12 Aprilie, Se pot reține cheltuielile avute. Pe fiecare înscriere 
vor aplica sigilul parohial. 

Preoţii români uniţi se vor anunfa şi separat la Rev. 
prepozit Dr. Nicolae Brînzeu, comunicând în care zile doresc 
să servească la biserica rezervată Românilor. 


BIROUL DE VOIAJ 


„EUROPA“ 
LUGOJ 


Inscrierea are să se 








BANCA „UNIREA“ S. A. ORADEA 


Bilanţ încheiat la 31 Decemvrie 1937. 


Activ : Cassa numerar 262.939, Disponibil la B, 
N. R. 9768, Titluri româneşti cotate la bursă 26.000, 
Plasamentul Fondului de rezervă 26.000, Cambii fără 
garanţii 1,374.690, Cambii garantate cu ipoteci 923.300,. 
din care reescontat 271.000, Debitori fără garanţii 
1,452 094, Debitori garantaţi cu ipoteci 953.658, Debi- 
tori beneficiind de moratoriu 16.685.176, Imprumuturi 
pe termen lung 3,717.670, Conturi diverse 149.771, 
Mobilier şi rechizite 248.942, Total: 25,830.008. 

Conturi de Ordine: Cauţiuni statutare 390.000, 
Efecte în gaj în portofoliu 1,835,550, Ipoteci ces. ga- 
ranţii 15,528.500, Debitori de titluri 1,220.500, Depo- 
zite de titluri 194.000, Efecte spre incasare 4.500, 
Titluri în gaj 43.500, Total: 19,216.550. 

Pasiv : Capital social 10,000.000, Fond de re- 
zervă 35.530, Fond special pt. creanţe dubioase 333.594, 
Fond de pensii 185.664, Alte fonduri 843, Depuneri. 
spre îructijicare din ţară cu livrete pe termen 
13,326.441, Creditori din ţară 1,412 210, Angajamente 
de reescont la B. N. R. 271000, Conturi diverse 
194.983, Conturi iransitorii 37.930, Sold 31.813, Total: 
25,830.008. 

Conturi de Ordine : 
tare 390.000, Deponenţi 
Deponenţi de ipoteci ces. 
nenți de titluri în gaj 
1,414.500, Remitenţi de 
Total: 19,216.550. 


Contul Profit şi Pierdere 
încheiat la 31 Decemvrie 1937. 


Deponenţi de cauţiuni statu- 
de efecte în gaj 1,835.550, 
garanţii 15,528.500, Depo- 
43.500, Deponenţi de titluri 
efecte spre incasare 4500, 


Debit: Cheltueli de Administraţie : Salarii şi în- 
demnizaţii 271.512, Diverse 81.758, Dobânzi plătite la 
Depuneri 189.148, Dobânzi plătite la reescont 15.730, 
Impozite şi taxe 14.909, Beneficiul net 31.813, Total: 
604.879. 

Credit: Dobânzi incasate dela Debitori 136,241, 
Dela Portofoliul de Scont 451,898, Comisioane 1681, 
Venitul portofoliului de titluri 4.050, Beneficii diverse 
11.000, Total: 604.870. 

Consiliul de Administraţie. 





Redactor 1 Coriolan Tămăian 

